કોંગ્રેસ ઉપાધ્યક્ષ રાહુલ ગાંધીને 30 અંકો(58 ટકા), કોંગ્રેસ અધ્યક્ષ સોનિયા ગાંધીને 31 અંકો(57 ટકા) અને દિલ્હીના મુખ્યમંત્રી અરવિંદ કેજરીવાલને 49 અંક(39 ટકા) વધુ મળ્યા છે. સર્વેક્ષણ અનુસાર, દક્ષિણના રાજ્યો - આંધ્રપ્રદેશ, કર્ણાટક, તમિલનાડુ, તેલંગણા તથા પશ્ચિમી રાજ્યો - મહારાષ્ટ્ર, ગુજરાત અને છત્તીસગઢમાં 10માંથી ઓછામાં ઓછા 9 ભારતીયોમાં વડાપ્રધાન અંગે સકારાત્મક વલણ જોવા મળ્યું છે. આ જ રીતે પૂર્વોત્તર રાજ્યો - બિહાર, ઝારખંડ, ઓરિસ્સા અને પશ્ચિમ બંગાળ તથા ઉત્તરી રાજ્યો - દિલ્હી, હરિયાણા, મધ્ય પ્રદેશ, પંજાબ, રાજસ્થાન અને ઉત્તર પ્રદેશમાં 10માંથી 8 લોકોમાં આ વલણ જોવા મળ્યું હતું. પ્યૂએ જણાવ્યું કે, દર 10માંથી 8 લોકોએ જણાવ્યું કે, આર્થિક સ્થિતિ સારી છે. વર્ષ 2014ની ચૂંટણી બાદ આવું કહેનારા લોકોની સંખ્યામાં 19 ટકા વધારો નોંધાયો છે. અર્થવ્યવસ્થાને ખૂબ સારી ગણાવનારા આંકડાઓમાં છેલ્લા ત્રણ વર્ષમાં ત્રણગણી વૃદ્ધિ થઇ છે. દર 10માંથી 7 ભારતીય દેશમાં ચાલી રહેલ વસ્તુઓ અંગે સંતુષ્ટ છે.